КОМИ РЕСПУБЛИКАЛӦН ОЛАНПАС

**«Коми Республикаын вынйӧр сӧвмӧдӧм да спорт юкӧнын ӧткымын юалӧм йылысь» Коми Республикаса Оланпаслӧн 3 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося урасьӧм тӧлысь 18 лун

**1 статья.** Пыртны «Коми Республикаын вынйӧр сӧвмӧдӧм да спорт юкӧнын ӧткымын юалӧм йылысь» Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 9 №, 414 ст.; 2009, 33 №, 619 ст.; 2011, 37 №, 974 ст.; 2012, 13 №, 309 ст.; 2014, 35 №, 728 ст.; 2015, 21 №, 274 ст.) татшӧм вежсьӧмъяс:

1 юкӧнын:

1) 4 пунктса «б» пунктулын содтыны «, на лыдӧ пыртӧны вынйӧр сӧвмӧдан мероприятиеяс да спорт мероприятиеяс «Дась уджавны да дорйысьны» (ГТО) Ставроссияса физкультурно-спортивнӧй комплекс (водзӧ — ГТО комплекс) збыльмӧдӧм серти»;

2) содтыны татшӧм сюрӧса 42 да 43 пунктъяс:

«42) сетны абу коммерческӧй организацияяслы ГТО комплексса испытаниеяслысь (тестъяслысь) нормативъяс вӧчӧмсӧ донъялӧм серти инӧд;

43) отсавны вынйӧр сӧвмӧдан да спорт клубъяслы да налӧн ӧтувъяслы, кодъяслӧн подув уджыс веськӧдӧма ГТО комплекс збыльмӧдӧм вылӧ, Коми Республикаса республиканскӧй сьӧмкудйысь сьӧмкуд ассигнование тшӧт весьтӧ «Россия Федерацияын вынйӧр сӧвмӧдӧм да спорт йылысь» Федеральнӧй оланпаслӧн 313 статья серти;».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2016 вося рака тӧлысь 1 лун

9-РЗ №